GEOSTORM [Review] | KABOOOOOM!
11-05-17 11-06-17 Roy Buckingham
Movie Reviews Andy Garcia, Dean Devlin, Ed Harris, Geostorm, gerard butler, Jim Sturgess, Paul Guyot, warner bros., Warner Bros. Pictures permalink Kunste kry groot finansiële inspuiting | Netwerk24
Kunste kry groot finansiële inspuiting
04 Oktober 2019 13:37
Rosemary Mangope, hoof van die Suid-Afrikaanse Nasionale Kunsteraad.
Kunstepraktisyns het die afgelope week goeie nuus ontvang met die Suid-Afrikaanse Nasionale Kunsteraad (NAC) se aankondiging dat R26 miljoen aan die kunste toegestaan is.
Die NAC het die afgelope jaar 1 416 aansoeke van die algemene Suid-Afrikaanse kunstegemeenskap ontvang.
Met die klem op die omvang en waarde van die kunstebedryf het die NAC aan elk van sy vyf programme (maatskaplike kohesie en nasiebou, kapasiteitsbou, innovering, ontwerp en die skep van nuwe werk, kunsteplatforms en strategiese projekte) R5, 2 miljoen bewillig.
“Ten einde die landskap van die Suid-Afrikaanse kulturele en skeppende bedryf te verander, ondergaan die NAC ’n voortdurende oorgang om in die behoeftes en ontwikkeling van kunstenaars te voorsien,” sê Rosemary Mangope, hoof van die NAC.
“Ons wil met die befondsing ’n volhoubare impak maak. Om dit te verwesenlik, gaan vorige begunstigdes waar nodig die kragte met opkomende begunstigdes saamsnoer om te verseker dat hulle uit die ervaring van ander leer en sodoende hul vaardighede verbeter.”
Begunstigdes word aangemoedig om gereeld aan die NAC verslag te doen en hul hersiene projekte aan te bied. Hulle onderteken ’n kontrak waarvolgens hulle aan sekere vereistes moet voldoen.
Suksesvolle kandidate sal ’n brief ontvang en hul name sal binnekort op die NAC se webblad verskyn.
Meer oor: Geld | Kunste